《贫居自述 其二十一》
明代·李孔修

利名不染任闲眠，厨冷于今尚未烟。红日满窗梳白发，清风一枕伴青毡。

绿杨拂槛流莺语，黄菊穿篱蛱蝶翩。稚子不知囊似洗，殷勤来问米柴钱。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。